今夜一丁:清瀬汐希 私隱也出賣
呢一代人愈嚟愈注重私隱,唔會隨便向陌生人透露太多個人資料,但係身為藝能人,一舉一動都會受到觀眾同媒體嘅關注,要100%確保私隱唔會被揭露,難度極高!今日要介紹嘅寫真女優清瀬汐希,索性豁出去,將自己嘅私隱公開畀大家睇!
辣度爆燈
日本藝能界有好多女子組合,當中有AKB48、乃木坂46呢類走偶像路線嘅大型團體,亦有部分女團靠賣弄美色嚟食胡,由多名火辣寫真女優組成嘅sherbet,可以話係表表者。究竟隊中成員有幾正?今年27歲嘅清瀬汐希,就係最佳人辦!
身高達到5呎7吋嘅汐希,係組合中生得最高嘅成員,莫講話拍埋一班隊友身邊顯得鶴立雞群,就算喺日本寫真界都可以話係高人一等!高挑之餘,汐希嘅身材好有曲線美,唔止上圍對G奶夠晒大,仲有個圓潤美巨尻,所以就算個樣唔係生得特別靚,依然能夠喺寫真界發光發熱。
公開香閨
汐希喺高中時期已獲邀擔任模特兒,之後受藝能事務所賞識,加入埋寫真女優行列,發展亦相當理想,除咗有機會成為sherbet呢個人氣寫真女優組合嘅一員,亦喺「年度寫真偶像大獎2020」獲得優秀獎!
拍寫真之餘,汐希亦搵到唔少影視演出機會,包括喺電影《月下香》擔任女主角。由於汐希喺演藝路上一帆風順,近期決定封胸,從寫真界畢業,全力以演員身份奮鬥!為咗留番個深刻印象畀各位寫真迷,汐希喺最新拍攝嘅寫真集入面,實行喺鏡頭前暴露自己嘅「私人地方」!大家唔好心邪,汐希唔係嚟個三點盡露,只係將自己嘅香閨當成背景拍寫真,等大家可以睇到佢最私隱最自然嘅一面。
社交網站
唔介意公開自己真實一面嘅汐希,成日會喺社交網披露近況,多啲Click入去,就會知道佢最近忙啲乜嘢,仲會搵到唔少靚相添!
Profile
年齡:27歲
身高:5呎7吋
三圍:37-25-36